
ÇALAKIYÊN BUROYA KURDÎ 

ÎLON2016 



KONFÊRANS 

11.09.2016 : Destana Mem û Zîn 
Pervîn Cemîl, seroka Buroya Kurdî, konfêransek li ser 
destana kurdî ya navdar, Mem û Zîn (weka Romeo û 
Julliette), kir. Ev e kurteya wê : 

Ev destan ji aliyê helbestvanê kurd ê navdar ê sedsala 
17mîn, Ehmedî Xanî, bi kurdî, lê bi tîpên (herf) erebî, 
hati bû nivîsîn. Di 1995 de, li Swêdê, nivîskar Memet 
Emin Bozarslan tîpên wê yên erebî wergerandin tîpên 
kurdî û pêşgotineke ku girîngiya vê berhemê ji aliyê 
hestê neteweyî yê kurdî nîşan dide nivîsî. 

Di pêşgotina xwe de, Bozarslan li ser çîroka klassîk a 
evîneke nemumkun ranewestiya. Wî got ku girîngiya 
mezzin a vê destanê ji bo Kurdan ew e ku tê de hestê 
neteweyî yê kurdî gelek zû, heta 94 salan berê Ewropa 
ku tê de şoreşa ffansî di 1789 de bû bû, xuya dibe. 


Li jêr çend beytên Xanî ku vî hestê neteweyî yê kurdî 
nîşan didin : 

a) Bindestiya Kurdan : 

Eger hebûya ji bo me padişahek 

Xwedê liyaq bidiya ji bo kulahek (kumek, tacek) 

Bi dest biketa ji bo wî tacek 

Bê gûman ji me ra jî dê çêbibûya rewacek (şansek) 

Emê nebûna belengaz û xizan, bindest û binferman 
Zorbirî û stûxwarên Tirkan û Eceman 

b) Pêwîstiya yekbûna Kurdan : 

Hevgirtin û yekîtiya me hebûna eger 
U em hemî li pey hev biçûna eger 


BuroyaKurdî Bultenaya agahdariyê n° 138 Çirî 2016 1 ji 17 










Rom (Tirk) û Ereb û Ecem 
Hemiyan dê ji me ra bikira xulamî 

Me dê bi tevayîpêkbanîna dîn û dewleta xwe 
Me dê bi dest bixista zanîn û hikmeta xwe 


HEVPEYVÎNEKE T.V. 

19.09.2016: Kurdistan 24 

Kanala têlêvîzyonî ya Kurdistana Iraqê, ku li Bruksêlê 
ye, "Kurdistan 24", hevpeyvînek bi Pervîn Cemîl re kir 
: jiyan; dîroka malbata wê, têkoşîna bavê wê Ekrem 
Cemil Paşa û pismamê wî Qedrî ji bo mafên Kurdan; 
dîrok, amanc û çalakiyên Buroya Kurdî. 


c) Bersîva tiştên ne baş ku li ser Kurdan tên gotin : 

Na, Kurd ne pirr xav û negihiştî ne 
Lê belê bêmecal (bêşans) û bêkes û sêwî ne 

Ez qalkirina (gotina) xemên dil bikirn çîrok, bikirn ef- 
sane 

Zînê û Memê bikirn destik, bikirn behane 


BEŞDARBÛNA ÇALAKIYÊN RÊXISTINÊN DIN 

15.09.2016 : "Barbcue"ya Brussel-Onthaal "Bruxel- 
les-Accueil" 

Rêxistina Bruxelles-Accueil wergêrên (tercuman) 
xwebexş (ên ku bê pere kar dikin), ku ji bo pêwendiyên 
bi kesên ku nuh hatine Beljîka re hevkariya wê dikin, 
vexwendin "barbecue"yekê li naenda çandî ya flamandî 
"De Kriekelaar". 


NÛÇE JI KURDISTANÊ 

ÎLON2016 


KURDISTANA TIRKIYÊ 


DÛMAHÎKA ŞERRÊ DI NAVBERA LEŞKERÊ 
TIRKÎ Û PKKÊ DE 

Bedlîs (Bitlis) 

Di 31 Tebax de, li bajarokê Tetwanê, bi şev, PKKê bi 
çekkên giran êrîşî xaleke çavdêriyê (kontrol) ya polîsê 
tirkî kir. Piştî vê yekê, hatûçûn li 6 taxan hat qedexe ki- 
rin. 

(rudaw.net, 01.09.2016) 

Sêrt (Siirt) 

PKKê êrîşî xaleke çavdêriyê ya leşkerê tirkî, li bajarokê 
Perwarî, kir. Serbazek (esker) hat kuştin û yek jî birîn- 
dar kirin. Tevgera leşkerê tirkî dajo (dewam dike). 
(rudaw.net, 01.09.2016) 

Wan (Vait), Bedlîs, Sêrt û Ciyayê Tendurekê 

Leşkerê tirkî li çiyayê Tendurekê dest bi tevgerekê kir. 
Serbazek û cerdevanek (Cerdevan mîlîsên kurd in. Ew 
li dijî PKKê hevkariya leşkerê tirkî dikin) hatin kuştin û 
2 serbaz birîndar bûn. 

Di 01 û 02 îlon de, li bajarokê Çildêranê (Çaldiran) 8 
serbaz hatin kuştin û 8 jî birîndar bûn. Parêzgar (walî) 


got ku bi ser de jî 11 PKK hatin kuştin, lê PKKê tu 
daxuyanî (îlan) li ser vê yekê ne kir. 

Di 11 îlon de, teqînek li navenda bajarê Wanê bû. 48 
kes, ku ji wan 2 polîs, birîndar bûn û buroyên partiya 
kurdî PAKê (ku ne girêdayî PKKê ye) hatin têk dan 
(xerab kirin). Eva dawîn êrîş tawanbar (mehkûm) kir û 
PKK xwedî lê derket û got ku ew bersîva kuştina cuha- 
nan li Wanê û destnîşankirina (ta'yîn) kesan li ciyê 
şaredarên (serokên belediyyan) hilbijartî û li dijî xwes- 
tina gel bû. 

Di 15 îlon de, li çiyayê Tendurekê, bi şev, PKKê êrîşî 
bingehên cerdevanan (mîlîs) kir. 7 cerdevan û 2 serbaz 
hatin kuştin. 4 serbaz û 2 sîvîl birîndar bûn. 

(rudaw.net, 02,03,12,14,16.09.2016) 

Mêrdîn (Mardin) 

Di 02 îlon de, PKKê êrîşî xaleke çavdêriyê ya leşkerê 
tirkî, li bajarokê Kerboranê, kir. Serbazek hat kuştin û 4 
birîndar bûn. Hukûmeta tirkî hêzên mezzin ên ewlehiyê 
li navçeyê belav kirin. 

Di 26 îlon de, li ser riya Qoser-Mêrdînê, bombeyek li 
ser erebeyeke leşkerî teqiya. 8 serbaz birîndar bûn, 2 ji 
wan bi giranî. 

(rudaw.net, 02, 26.09.2016) 

Colemêrg (Hakkari) 

Di 03 îlon de, piştî şerrên li bajarokê Çelê, 3 serbaz ha- 
tin kuştin û 23, ku ji wan 3 bi giranî, birîndar bûn. 

Di 05 îlon de, cardin li Çelê, 2 serbaz li nêzîkî çiyayên 
Kale, Dagbaşi û Seni hatin kuştin. 

Fermandarên jandarmeya tirkî, Yaşar Gûrel, daxuyand 
ku ji destpêka îlonê de şerrekî mezzin li bajarokê Çelê 
dibe, ku tê de PKK ji Kurdistana Iraqê derbas bû Ka- 
letepê û hat şikandin. 

Di 14 îlon de, Ahmet Budak, namzedê partiya tirkî ya 
desthilatê, AKP, ji bo hilbijartinên nêzîk ên meha 
Teşrînê, bi êrîşeke çekdarî, li hemberî mala xwe, birîn- 
dar bû. Tevgereke leşkerî dest pê kir. 

Ajansa çapemeniyê ya tirkî Ihlasê got ku PKKê riya 
Çelê-Colemêrgê birrî û li ser wê erebeyek rawestand û 
2 polîs, ajo (şoffor) û sîvîlek revandin. Parêzgarê Cole- 
mêrgê ev nûçe dilniya (te'kîd) kir û got ku tevgera riz- 
garkirina van kesan dest pê kir. 

(rudaw.net, 03,05,08,14,21.09.2016) 

Agirî (Agn) 

Di 06 îlon de, bi şev, rokêt li ser xaniyên polîsê tirkî, li 
Bazîdê (Beyazit), hatin avêtin. Piştre şerr derket. Jimara 
mirî û birîndaran ne naskirî ye. 

(rudaw.net, 06.09.2016) 

Mûs 

Di 09 îlon de, bombeyek li ser trênekê, li nêzîkî gundê 
Yörecikê, teqiya. 7 wagon ji riya hesinî derketin. Tu 
qurban ne bû. Leşkerê tirkî dest bi tevgeran kir. 
(rudaw.net, 09.09.2016) 

Sînorê Kurdistana Iraqê 

Pevçûn di navbera PKKê û leşkerî tirkî de, li Qilabanê, 
ku girêdayî Şimexê ye, bûn. 6 serbaz hatin kuştin û 1 
birîndar bû. 

Di 27 îlon de, bi şev, firokeyên tirkî bingehên PKKê li 
çiyayê Garê bombe kirin. Firokeyek ket. 

(rudaw.net, 26,28.09.2016) 

Sirnex (Sirnak) 

Di 26 îlon de, piştî êrîşeke PKKê, 6 serbaz hatin kuştin. 
Roja din, parêzgariyê (wilayet) qedexekirina hatûçûnê li 
14 bajarokan, heta 11 Çirî, daxuyand. 


Di 29 îlon de, bombeyek li ser erebeyeke leşkerî, li ser 
riya Şimex-Cizîrê, teqiya. Cerdevanek hat kuştin û 2 
serbaz birîndar bûn. 

(rudaw.net, 27,30.09.2016) 

Dersîm (Tunceli) 

Di 27 îlon de, parêzgariya Dersîmê 31 bajarokên Der- 
sîmê, ji bo 6 mehan, weka "navçeyeke ewlehiya leşkerî" 
daxuyand. 

(rudaw.net, 27.09.2016) 

Ordu 

Pevçûn di navbera leşkerê tirkî û PKKê de, li bajarokê 
Mesudiye, ku girêdayî Ordu, li Tirkiyê, ye, bûn. 6 PKK 
hatin kuştin. Serbazan çavdêriya sînorê bajarokê 
Koyulhisarê, ku girêdayî Sêwazê (Sivas), li Kurdistanê, 
ye, dikir. 

(rudaw.net, 30.09.2016) 

MANGIRTINA BIRÇÎBÛNÊ YA 50 KESAN JI BO 
ÖCALAN 

Li Amedê (Diyarbekir), 50 kesan mangirtina (grêv) bir- 
çîbûnê, ji bo xwestina destûra (izn) seredana Abdullah 
Öcalan, serokê PKKê ku li zîndanê ye, û stendina nû- 
çeyên tendurustiya (saxî) wî, kir. 5 rêxstinan ev çalakî 
pêk anî : Kongreya Civaka Dêmokratîk (KCD), Kon- 
greya Dêmokratîk a Gelan (HDG), Koma Jinên Azad 
(KJA), Partiya Herêmên Dêmokratîk (DBP) û Partiya 
Dêmokratîk a Gelan (HDP). 

Di nav mangirtiyan de hin parêzerên Öcalan û parle- 
menter hebûn. Ew dibêjin ku ewê vê mangirtinê heta 
stendina nûçeyên li ser tendurustiya Öcalan bajon (de- 
wam bikin). 

Cara dawîn ku malbata Öcalan kari bû sereda wî bike 
05 Nîsan 2015 de bû. Û şandeke Encumena li dijî 
Êşkencê, ya Konseya Ewropa (CPT) jî, di dema sere- 
dana zîndana Imrali de, di 28 û 29 Nîsan 2015 de, rastî 
wî hat. 

(rudaw.net, 05,10.09.2016) 

DESTÛRDAYÎNA MALBATA ÖCALAN KU SE- 
REDANA WÎ BIKE 

Piştî daxwaziya serokê Kurdistana Iraqê, Mesûd Ber- 
zanî, desthilatên tirkî destûr da malbata Abdullah Öca- 
lan ku seredana wî bike. Berzanî di Tebax 2016 de çû 
bû seredana Tirkiyê. Birayê wî, Osman Öcalan, got ku 
ew bawer dike ku ev yek bi hinceta (munasebet) cêjna 
misilmanan a qurbanê bû. 

Di 12 Ilon de, rojek piştî seredana birayê xwe, Osman 
Öcalan konfêranseke çapemeniyê li Amedê kir. Wî tê 
de got ku tendurustiya birayê wî baş e û ku wî got ku 
eger Tirkiye bixwaze, ew amade ye ku beşdarî pêvajoya 

aşîtiyê bibe, ku ne baş e ku welatvan bimirin û ku ku 
pirs (problêm) dikarin di 6 mehan de bên çare kirin. 
(rudaw.net, avestakurd.net, 11 û 12.09.2016) 

KONFÊRANA 5 PARTIYÊN KURDÎ 

Di heman roja ku tê de serokwezîrê tirk Binali Yildirim 
çû seredana bajarê Amedê (Diyarbekir) de, 5 partiyên 
ramyariyî (siyasî) yên kurd konfêransek pêk anî û tê de 
bangî leşkerê tirkî û PKKê kir ku bi dyalogê aşîtiyê bi- 
kin. 

Navê konfêransê "Roja Navneteweyî ya Aşîtiyê û Pirsa 
Kurdistanê" bû û ew ji aliyê van partiyan hat pêk anîn : 
Partiya Azadiya Kurdistan (PAK), Partiya Kurdistan 
(PAKKURD), Partiya Sosyalîst a Kurdistan (PSK), 
Partî Dêmokratî Kurdistana Bakur (PDK-Bakur) û He- 
reketa Azadiyê. 

(rudaw.net, 05.09.2016) 

RASTHATINA "PAK' Ê LI LONDONÊ 

Du berpirsiyarên buroya Ewropa ya wezareta brîtanî ya 
karên derve, John Riley û Alistaire Kelsey, li Londonê 
rastî serokê Partiya Azadiya Kurdistan (PAK), Mustafa 
Özçelik, û şanda wî hat. Her du aliyan siyaseta dewleta 
tirkî, pirsa kurdî û rewşa 3 perçeyên din ên Kurdistanê 
giftûgo kirin. Berpirsiyarên brîtanî got ku divê ku hemî 
ev pirs (problêm) bi aşîtiyane û bi dyalogê bên çare ki- 
rin. 

(rudaw.net, 06.09.2016) 

11.500 MAMOSTEYÊN KURD JI KAR TÊN AVÊ- 
TIN 

Li gora ajansa tirkî Anadolu, wezareta perwerdeya ne- 
teweyî 11.500 mamoesteyên kurd, ku bi têkiliyên bi 
PKKê re hatine tawanbar kirin, ji kar avêtin. 40 ji wan li 
Amedê hatin ragirtin. 

Roja yekemîn a vekirina dibistanan, 450.000 xwende- 
kar tecrube kir ku biçin wan deran, lê piştre ew vege- 
riyan malên xwe. 

(rudaw.net, 08,20.09; med-diplomatic.com, 10.09.2016) 

40.000 KARMENDÊN KURD JI KAR TÊN AVÊ- 
TIN 

Sendîkaya karkeran (KESK) daxuyand ku piştî tecru- 
beya darbeya leşkerî, ku di 15 Tîrmeh 2016 de bû, ji 
40.000 karmend bêtir ji karê xwe hatin avêtin, bi ta- 
wana ku ew endamên tevgera Ferthullah Gûlen, oldarê 
ku li Amerîka dijî û ku ji aliyê serokwezîrê tirk Recep 
Tayyip Erdogan bi pêkanîna vê darbeyê hatiye tawan- 
bar kirin, in. 

Sendîka bi tundî ev kirin riswa (protêsto) kir û hem ji 
aliyê huqûqî û hem idarî "nijadparêz" bi nav kir. Parê- 
zer (avukat) Yusuf Alataş got ku tu peyt (isbat) li dijî 


van kesan nîn e û ku serokwezîr li gora pêşbîniyên 
(texmîn) xwe û yên hevkarên xwe wan tawanbar dike. 
Û wî got jî ku li tu welatekî huqûqê serokwezîr bi vî 
awayî nalive (hereket nake). 

(rudaw.net, 08.09; med-diplomatic.com, 10.09.2016) 

XWEPÊŞANDAN LI DERSÎMÊ 
Di 09 îlon de, parêzgariya (wilayet) Dersîmê (Tunceli) 
ji kar avêtina 504 mamoste û karmendan daxuyand. Di 
heman (eynî) rojê de, xwepêşandaneke mezzin a riswa- 
kirinê (protêsto) bû. 

(rudaw.net, 09.09.2016) 

PARLEMENTEREKÎ KURD TÊ RAGIRTIN 
Di 09 îlon de, nêzîkî demjimêr 2 ya serê sibê, hev-se- 
rokê Partiya Dêmokratîk a Gelan (HDP), Alp Altmör, li 
mala xwe hat ragirtin. Ew bi endambûna rêxistineke têr- 
rorîst hatiye tawanbar kirin, ji bo ku ew li Tokatê beşar 
bû bû şîna Zakir Karabulut, yek ji serokên HDPê, ku di 
10 Çirî 2015 de bû bû qurbanê êrîşeke bombekirî ya 
Dewleta Islamî, di dema xwepêşandaneke aşîtiyane de. 

Tevgerek li dijî endamên partiya HDP li 15 bajaran bû 
û Altmör, tevî 8 kesên din, hat ragirtin. 

(rudaw.net, 09,16.09.2016) 

DU RONAKBÎRÊN TIRK TÊN BIN ÇAV KIRIN 
Di 10 îlon de, Platforma Rojnamevaniya Azad (P24) 
daxuyand ku nivîskarê tirk Ahmet Altan û birayê wî, 
Prof. Dr. Mehmet Altan, hatin bin çav kirin. Ev yek, ji 
sedema daxuyaniyên wan li bemameyeke têlêvîzyonê. 


Piştî tecrubeya darbeya leşkerî di 15 Tîrmeh 2016 de, 
35 rojnamevan ji kar hati bûn avêtin û 10 jî ragirtin. 
(rudaw.net, 10.09.2016) 


NAVÊN KURDÎ YÊN ŞAREDARIYAN TÊN QE- 
DEXE KIRIN 



Di 11 Ilon de, polîsê tirkî tabloyên ku li ser wan navên 
28 şaredariyan bi kurdî hatine nivîsîn rakirin. Lê, 

şaredarê Giyadînê ya xwe careke din danî. (rudaw.net, 

12 û 13.09.2016) 

3 BERPIRSIYARÊN KURD TÊN RAGIRTIN 

Di lêgerîneke li malan de, li Cizîrê, hev-şaredara berê 
Leyla Imret, endamê encumena partiya kurdî DBP Yu- 
nus Durdu, û hev-serokê şaxa partiya HDP li Cizîrê, Ali 
Akdeniz, hatin ragirtin. Ji wan re hat qedexe kirin ku 
pêwendiyan bi parêzer (avukat) û malbatên xwe re bi- 
kin. 

(rudaw.net, 11.09.2016) 

CIVÎN BI 22 ŞAREDARÊN KURD RE 

Wezareta hundir li Ankara civîneke taybetî bi 22 
şaredarên kurd re, li ser tevgerên leşkerî li dijî PKKê, 
kir. Gelek jandarm û endamên ewlehiyê beşdarî wê 
bûn. 

(rudaw.net, 18.09.2016) 

HEV-ŞAREDAREK TÊ ZÎNDAN KIRIN 
Di 20 îlon de, hev-şaredarê Hezexê, ya girêdayî 
Şirnexê, Mehmet Muhdi Aslan, piştî ji kar avêtina wî, 
di 25 îlon de hat birin dadgehê. Wê ew bi endambûna 
PKKê tawanbar kir û xist zîndana Mîdyatê. 

(rudaw.net, 26.09.2016) 

13 DERGEVANÊN ZÎNDANAN TÊN RAGIRTIN 
Di 27 îlon de, 13 dergevanên 3 zîndanên Amedê, Tîp E, 
Tîp D û Zîndana Vekirî, bi tawana endambûna PKKê 
hatin ragirtin. 

ŞANDEKE KURDÎ LI KURDISTANAIRAQÊ 
Di 21 îlon de, şandeke partiya kurdî HDP, bi serokatiya 
hev-serok Selahettin Demirtaş, çû Kurdistana Iraqê û 
rastî serokwezîr Nêçîrvan Berzanî û berpirsiyarên her 
du partiyên sereke, YNK (Yekîtî Niştimanî Kurdistan) 
û PDK (Partî Dêmokratî Kurdistan), hat. 

(rudaw.net, 22.09.2016) 

BANGA RONAKBÎREKÎ TIRK LI BRUKSÊLÊ 

Di 12 îlon de, Fêdêrasyonên Ewropî û Navneteweyî 
yên Rojnamevanan (EFJ/IFJ) konfêransek li Kluba Ça- 
pemeniyê, li Bruksêlê, pêk anî. Şanar Yurdatapan, fîlm- 
çêker û çalakvanê mafên mirov, û destpêkerê Tora 
Azadiya Ravekirinê li Tirkiyê, tê de rewşa mafên mirov 


li Tirkiyê ravekir û got ku divê ku Yekîtiya Ewropî ra- 
myariyeke (siyaset) hişktir li hemberî vî welatî bi cî 
bîne, ji bo ku ew bigihêje guhertinên erênî di warê dê- 
mokrasî, azadî û mafên mirov ên bingehîn de. 
(med-diplomatic.com, 12.09.2016) 

ALMANYA NIMÎNENDETIYÊN XWE DIGIRE 
Di 14 îlon de, balyozxaneya (sefaretxane) almanî li 
Ankara daxuyand ku ji sedema tirsa ji êrîşan, ewê heta 
16 îlon hemî nimînendetiyên (temsîlcî, buro) xwe li 
Tirkiyê bigire. 

(rudaw.net, 14.09.2016) 

DADGEHA EWROPÎ TIRKIYÊ CEZA DIKE 

Dadgeha Ewropî ya Mafên Mirov ferman da dewleta 
tirkî ku qerebûyeke (tawîz) 9.500 € bide Semir Gûzel, 
berpirsiyarê partiya kurdî HAK-PARê (Partiya Maf û 
Azadiyan). 

Di 2004 de, Gûzel destûr da bû şandên partiya xwe ku 
bi kurdî bipeyivin. Piştî vê yekê, dozek li dijî wî û 12 
endmaên din ên partiya wî hati bû vekirin. Lê dadgehê 
ev biryar bi cî ne anî bû û doz di 2011 de hati bû rakirin 
(ilxa kirin). 

Di 2009 de, Semir Gûzel dozek li dijî dewleta tirkî, li 
bal vê Dadgeha Ewropî ya Mafên Mirov, vekiri bû. 
(rudaw.net, 15.09.2016) 

RASTHATINA INGILTERE-TIRKIYÊ 

Wezîrê brîtanî yê karên derve, Boris Johnson, li Ankara 
rastî hevkarê xwe yê tirk Mevlut Çavuşoglu hat. Piştre, 
wan konfêranseke çapemeniyê pêk anî. U piştre jî John- 
son rastî serokê tirk Recep Tayyip Erdogan hat. 

Johnson got ku welatê wî û Tirkiye dîtinên wan li ser 
têkoşîna li dijî Dewleta Islamî û PKKê weka hev in. 
Çavuşoglu Beljîka bi destûrdayîna PKK û YPG (baskê 
sûrî yê PKKê) ku çalakiyên xwe bikin tawanbar kir. 

Divê ku meriv zanibe ku dema ku Johnson şaredarê 
Londonê bû, wî henekê xwe bi serokê tirk Erdogan kiri 
bû û Tirkiyê dozek li dijî wî li Almanya vekiri bû. 
(rudaw.net, 27.09.2016) 

KURDISTANA IRAQÊ 


DÛMAHÎKA ŞERRÊ LI DIJÎ DEWLETAISLAMÎ 
Eniya Mûsilê 

Di 01 îlon 2016 de, ji bo cara 2mîn, pêşmerge firo- 
keyeke sîxuriyê (casûsî) ya Dewleta Islamî li Nêre- 
wanê, li Bakurê Mûsilê, xist xwarê. Ev agahdarî ji aliyê 
fermandar Şakir Mizûrî ji ajansa çapemeniya kurdî Rû- 
dawê re hat dayîn. 

Di 16 îlon de, Dewleta Islamî li Eski Mûsilê êrîşî 
pêşmerge kir. Yek ji wan, Loqman Remezan, 43 salî, 
hat kuştin. Ew li Derelûkê, li nêzîkî Amedî, li parêz- 
geha Duhokê, hat veşartin. 

Di 20 îlon de, du êrîşên xwekuj li gundê Tenyê, li eniya 
Wankê, li Bakurê Mûsilê û li nêzîkî bendava vî bajarî, 
bûn. Piştî nîv demjimêr şerr, Dewleta Islamî hat 
şikandin. 

Di 28 îlon de, li eniya Wankê, li nêzîkî bendava Mû- 
silê, alîkarê fermandarê pêşmerge, Erşed Sedan, hat 
kuştin. DAIŞ hat paş de xistin. 

(rudaw.net, 02,16,20,28.09.2016) 

Fermandarekî mezzin ê Daişê tê kuştin 
Di 17 Ilon de, şaxa Antî-Têrrorê, ku girêdayî hêzên 
ewlehiya Kurdistanê ye, Ebû Ebdurehman Şîşanî, ber- 
pirsiyarekî mezzin ê Dewleta Islamî li bajarokê El-Şorê, 
li Başûrê Mûsilê, kuşt. 

(rudaw.net, 21.09.2016) 

Xurmatû 

Di 01 îlon de, komeke Dewleta Islamî êrîşî pêşmerge 
kir. Piştî şerrekî 2 demjimêran, jimarek ji Islamiyan û 2 
pêşmerge hatin kuştin û 2 birîndar bûn. 

(rudaw.net, 02.09.2016) 

Di 02 îlon de, di demjimêr 2 ya serê sibê de, erebeyeke 
bombekirî li gundê Şahseywanê, li Bakurê Xurmatû, te- 
qiya. 6 kes hatin kuştin û 6 birîndar bûn. Qurban Tirk- 
men bûn. Li vî gundî Kurd û Tirkmen dijîn. 

(rudaw.net, 03.09.2016) 

Kerkûk 

Di 04 îlon de, bi şev, 2 çekdarên Dewleta Islamî, yên 
20 û 25 salî, li Kerkûkê hatin ragirtin. 

Berpirsiyarê polîsên navçeya Kerkûkê aşkere kir ku 
piştî şkestina Dewleta Islamî li eniyên şerr, jimara mî- 
lîtanên wê, yên ku jê direvin û diçin bajarên din, bilind 
bûye. 


Di 17 îlon de, bi şev, bombeyek li ser mizgeftekê, li 
bajarokê Yekî Huzeyranê, teqiya. Zarokekî 6 salî hat 
kuştin û 5 kes birîndar bûn. 

Di Tebaxa derbasbûyî de, zarokekî 10 salî, berê ku 
êrîşeke xwekuj bike, ji aliyê hêzên ewlehiyê yên kurdî 
li Kerkûkê hati bû ragirtin. Ev yek, piştî 2 êrîşên xwe- 
kuj ên din, ku di heman rojê de bûn, bû. Ev êrîşên nuh 
bersîvek in ji biserketinên leşkerî yên pêşmerge li dijî 
Dewleta Islamî, ku neçar bû ku xwe ji vê navçeyê 
bikişîne, re ne. 

(rudaw.net, 05,16.09.2016) 

Germiyan 

Di 13 îlon de, li ser riyekê, bombeyek li ser erebeye ku 
ajoyê wê rûniştevanên gundên ku nuh ji Dewelata 
Islamî hatin rizgar kirin vedigerandin teqiya. Ew bi si- 
vikî birîndar bû. 2 pêşmerge reviyan, ji bo ku wî kutah 
(xelas) bikin, lê ew jî birîndar bûn. 

(rudaw.net, 13.09.2016) 

Başîk û Gwêr 

Di 14 îlon de, Dewleta Islamî hêzên pêşmerge li 
Başîkê, li Bakurê Mûsilê, bombe kirin. Pêşmergeyek 
hat kuştin. 

Di 18 îlon de, DAIŞê êrîşî pêşmerge li eniyên Başîk û 
Gwêrê kir. Şerr dajo (dewam dike). Tu pêşmerge ne hat 
kuştin. Bi ser de jî, di demjimêr 5 a serê sibê de, DAIŞê 
li gundê Kenhişê êrîşî wan kir. Piştî demjimêr û nîveke 
şerr, wê xwe jê kişand. 

(rudaw.net, 14,18.09.2016) 

Xazir 

Di 18 îlon de, piştî êrîşeke xwekuj a DAIŞê, 2 
pêşmerge hatin kuştin. 

(rudaw.net, 18.09.2016) 

SEROK BERZANÎ LI BEXDADÊ 
Di 29 îlon de, serokê Kurdistanê, Mesûd Berzanî,tevî 
şandekê çû Bexdadê. Ew rastî serokê Hevbendiya 
Niştimanî ya Iraqê, Emmar El-Hekîm, hat. Piştre, wan 
konfêranseke çapemeniyê pêk anî û tê de got ku wan 
pirsên (problêm) di navbera Hewlêr û Bexdadê de gif- 
tûgor kirin û ku ew tecrube dikin ku wan bi riya dya- 
logê çare bikin. 

(rudaw.net, 29.09; avestakurd.net, 30.09.2016) 


BuroyaKurdî Bultenaya agahdariyên 0 138 Çirî 2016 6 ji 17 





















1.800 PÊŞMERGE HATIN KUŞTIN Û 9.000 BI- 
RÎNDAR BÛN 

Berpirsiyarekî hukûmeta Kurdistanê daxuyand ku di 
800 rojên şerrê li dijî Dewleta Islamî de, nêzîkî 1.800 
pêşmerge hatin kuştin û ji 9.000 bêtir jî birîndar bûn. Û 
wî got jî ku masrafa vî şerrî ji bo hukûmeta Kurdistanê 
ji milyarek dolar bêtir bû : Kirrîna çek û pêwîstiyan, 
pêtrol û derman, kolana xendekan, xwarin ... 

18 milyon dolar ji bo dermankirina pêşmerge û 7 mi- 
lyon û 200.000 dolar ji malbatên pêşmergeyên şehîd re 
hatin dayîn. 

(rudaw.net, 25.09.2016) 

DAIŞ NEMA DIKARE PÊTROLÊ BERHEM BÎNE 

Berpirsiyarekî bilind ê beşa pêtrolê li parzûngeha Nî- 
newa ji ajansa çapemeniya kurdî Rûdawê re daxuyand 
ku heta berê nêzîkî du mehan, Dewleta Islamî bi dizzî û 
rojane 10.000 bermîl pêtrol, ji 62 bîrên Geyare, difiro- 
tin. Û wî got jî ku piştî rizgarkirina firokexaneya Ge- 
ryare ji aliyê hêzên iraqî û têkbirina van bermîlan, De- 
wleta Islamî dest bi şewitandina pêtrola xam kir. 
(rudaw.net, 21.09.2016) 

FILLEYÊN MÛSILÊ 

Filleyên deşta Nînewa, li nêzîkî Mûsilê, dixwazin ku 
navçeyên wan, ku ji 2014 de ji aliyê Dewleta Islamî ha- 
tine dagîr kirin, bên rizgar kirin. Nuha, ew weka pena- 
ber, nemaze li Kurdistanê, dijîn. Beşek ji wan ber bi 
Ewropa reviya. 

(rudaw.net, 15.09.2016) 

3 NEXWEŞXANE LI DUHOKÊ TÊN GIRTIN 

Birêvebirê giştî yê tendurustiyê, yê parêzgeha Duhokê, 
Dr. Nizar Ismat daxuyand ku ji sedema çûna bijîjkan 
(doktor) û kêmbûna karmendên bijîjkî, 3 nexweşxane li 
Zaxo û Ak rê hatin girtin. Û wî got jî ku bitenê di 2016 
de, 100 bijîjkji Duhokê çûne Ewropa. 

(rudaw.net, 05.09.2016) 

PÊTROLA KURDISTANÊ 

Wezareta çavkaniyên sirûştî ya Kurdistanê rappora xwe 
ya meha Tebaxê weşand : Di vê mehê de, 15 milyon û 
8.031 bermîl pêtrol hatine berhem anîn. 

(rudaw.net, 05.09.2016) 

PEYKERÊ PÊŞMERGEYÊN ŞEHÎD 

Pêşmergeyên ku li eniyên Kerkûkê ne li rêbenda ku 
wan ji Dewleta Islamî vediqetîne peykerek (monument) 
çêkir û nav û mêjuyên (tarîx) şehîdbûna Pêşmergeyên 
Fewc 1 li ser wî nivîsîn. 

(rudaw.net, 05.09.2016) 


WEFATA BIRAYÊ MÎRÊ YEZÎDIYAN 
Di 08 îlon de, bi merasîmeke mezzin, birayê mîrê Kur- 
dên Yezîdî Tehsîn Beg, Farûq Beg, li navçeya Şêxanê, 
ku tê de Yezîdî dimînin, hat gor kirin. Wî di 04 îlon de 
li Almanya wefat kir û laşê wî hat birin firokexaneya 
Hewlêrê. 

(rudaw.net, 08.09.2016) 

ROJNAMEVANEKÎ KURD LI BEXDADÊ TÊ 
ÊRÎŞ KIRIN 

Di 09 îlon de , bi şev, êrîşeke xwekuj li Bexdadê bû. 15 
kes mirin û 35 birîndar bûn. Wênekêşê (fotograf) ajansa 
kurdî Rûdawê, Behmen Hesen, dixwest ku fîlma bûyerê 
bikişîne, lê ew ji aliyê hêzên ewlehiyê yên iraqî hat êrîş 
kirin û kamêreya wî hat şikandin. 

Di 12 îlon de jî, cardin bi şev, 2 teqîn li Bexdadê bûn. 3 
kes hatin kuştin û 17 birîndar bûn. 

(Rudaw.net, 10,12.09.2016) 

FÊSTiyALA XWARINÊ 

Di 14 îlon de, êvarê, rûniştevanên bajarê Hewlêrê li 
parka Şanederê fêstivaleke xwarinê pêk anî, ji bo alîka- 
rîkirina cîhilên hundirî (ji Iraqê) (IDP : Intemal Depla- 
ced Persons) ku ber bi Kurdistanê reviyan û ku li kam- 
pên nêzîkî Hewlêrê dijîn. 

(rudaw.net, 15.09.2016) 

XWEPÊŞANDANÊN MAMOSTE Û KARMEN- 
DAN 

Di 25 Ilon de, du roj berê vekirina dibistanan, mamos- 
teyên dibistan û zanîngehan li nêzîkî 10 bajarên Kur- 
distanê dest bi xwepêşandanan (meşîn) kir, ji bo riswa- 
kirina (protêsto) kêmkirin û derengdayîna mûçeyên wan 
(meaş). 

Di 27 îlon de, li Suleymaniye û Halabca, karmendên 
hukûmî jî xwe pêşan da. Li Halabca, oldaran piştgiriya 
xwepêşandiyan kir. Li Ranya, hêzên ewlehiyê êrîşî nû- 
çegihanê ajansa çapemeniyê Rûdawê, Senger Ebdur- 
rehman, û fotokêş Ehmed Omer kir û kamêraya wan 
stend. 

Ji sedema borana (krîz) aborî ya mezzin li Herêma Kur- 
distanê, buceya wê gelek kêm bûye. 

(rudaw.net, 26,27.09.2016) 

AMERÎKA MÛÇEYÊN PÊŞMERGE DIDE 
Di 12 Tîrmeh 2016 de, lihevkirinek li Hewlêrê, di nav- 
bera wezîrê mêşmerge Kerîm Şingalî û alîkara sekreterê 
wezareta amerîkî ya parastinê, Elissa Slotkin, hat wajo 
(imza) kirin. Li gora wê, ewê Amerîka 22 milyon û 
200.000 dolar, weka mûçe, bide pêşmergeyên ku li dijî 
Dewleta Islamî şer dikin. Di vê lihevkirinê de, ji 

pêşmerge tê xwestin ku beşdar bibin êrîşa nêzîk a Mû- 
silê. 

Hin berpirsiyarên ramyariyî (siyasî) yên iraqî ev lihev- 
kirin rexne kir, ji bo ku ew bê agahdarkirina hukûmeta 
navendî ya iraqî li Bexdadê hat kirin. 

(rudaw.net, 04.09.2016) 

BARAK OBAMA PESNA PÊŞMERGE DIDE 

Li civîneke UNê, rasthatinek di navbera serokê amerîkî 
Barak Obama, serokwezîrê iraqî Heyder Ebadî û ni- 
mîndendeyê (temsîlcî) serokê Kurdistanê, Fuad Huseyn, 
bû. 

Di vajayê (eks) par de, Obama li ser girîngiya rola hê- 
zên pêşmerge di şerrê li dijî Dewleta Islamî de peyivî. 
Yek ji babetên girîng ku hatin giftûgo kirin êrîşa nêzîk a 
Mûsilê bû. 

(rudaw.net, 20.09.2016) 

FINLANDA RAHÊNANA PÊŞMERGE DIKE 
Di 14 îlon de, şandeke Kurdistanê çû Helsinki û tê de 
seredana parlementa finlandî kir. Wê agahdarî li ser 
rewşa pêşmerge û eniyên şerrê li dijî Dewleta Islamî, 
pêwîstiyên pêşmerge û rewşa penaberan dan. Hukûmeta 
fmlandî biryar stend ku 50 rahêner (mamoste) bişîne 
Kurdistanê, ji bo ku rahênana (tedrîb) wan bike. 

Şand ji wezîrê pêşmerge, Kerîm Şingalî, û berpirsiyarên 
bilind ên pêşmerge, Muhammed Hacî Mehmûd, Cefer 
Şêx Mustafa, Sîrwan Berzanî, gênêral Şêrwan û kolonêl 
Rokin Hejar, pêk hati bû. 

(rudaw.net, 15.09.2016) 

SEREDANÊN DERVE 

FRANSA 


Serok Berzanî seredana serokê fransî dike 



Di 07 îlon 2016 de, serokê Kurdistanê, Mesûd Berzanî, 
rastî wezîrê parastinê yê fransî, Jean-Yves Le Drian, 
kir. Wan pêwendiyên ramyariyî (siyasî) di navbera 


Fransa û Kurdistanê de, stendina nêzîk ya bajarê Mûsilê 
û pêşeroja Kurdistanê giftûgo kirin. 

Piştre, rasthatinek bi şaredara Parîsê, Anne Hidalgo, re, 
û konfêranseke çapemeniyê bûn. Şaredar pesa 
pêşmergeyên mêrxas, ku şerrê Dewleta Islamî dikin, da. 

Di 08 Ilon de, Berzanî rastî serokê fransî, François 
HoIIande, li saraya Elisêe, hat. Civîn demjimêrek (sae- 
tek) ajot û her du şerrê li dijî Dewleta Islamî, alîkariya 
Fransa ji Herêma Kurdistanê re, nemaze ji pêşmerge re, 
û pirsên (problêm) di navbera Hewlêr û Bexdadê de 
giftûgo kirin. Hollad di îlon 2014 de çû bû seredana 
Kurdistanê, dema ku Dewleta Islamî beşeke mezzin ji 
Iraq û Kurdistanê dagîr kiri bû. 



Ji destpêka şerrê li dijî Dewleta Islamî de, ev cara 3mîn 
e ku serok Berzanî seredana Fransa dike. 

(rudaw.net, 07.08.2016) 

SEREDANÊN KURDISTANÊ 

MISIR 

Oldarên Zanînşeha El-Ezher 

Di 12 Ilon de, bi hinceta (munasebet) cêjna qurbanê ya 
misilmanan, şandeke mamosteyên olî yên zanîngeha El- 
Ezherê, bi serokatiya nimînendeyê (temsîlcî) vê zanîn- 
gehê, û bi hogiriya wezîrê kurd ê perwerdeyê, çû sere- 
dana eniyên şerr ên pêşmerge, li Rojavaya Kerkûkê. 
(rudaw.net, 12.09.2016) 

AMERÎKA 

Alîkarê Sekreterê Dewletê 

Di 19 Ilon de, alîkarê sekreterê dewletê yê amerîkî, 
Antony Blinken, rastî serokê Kurdistanê, Mesûd Ber- 
zanî, hat. Pê re şandê taybetî yê serokê amerîkî di hev- 
bendiya navneteweyî li dijî Dewleta Islamî de, Brett 

McGurk, û alîkarê assîstanê sekreterê ji bo karên Roj- 
hilata Navîn, Joseph Pennington, hebûn. 

Ji babetên ku hatin giftûgo kirin, êrîşa nêzîk li ser bajarê 
Mûsilê, paytexta Dewleta Islamî li Iraqê. Piştre, ewê 
şand rastî serokwezîr Nêçîrvan Berzanî were, ji bo gif- 
tûgokirina alîkariya diravî û mirovî ji penaber û kesên 
cîhil, ku ewê di dema vê êrîşê de birevin, re. Piştre, ewê 
li Bexdadê biçe seredana berpirsiyarên ramyariyî yên 
iraqê, ku ji wan serokwezîr Heyder Ebadî û serokê par- 
lementê Selîm El-Jibûrî. ( rudaw.net , 15.09.2016) 


ALMANYA 
Wezîra varastinê 

Di 23 îlon de, serokwezîrê kurd Nêçîrvan Berzanî 
pêşwaziya Banû Ursula von der Leyan, wezîra almanî 
ya parastinê, û şanda wê, kir. Di giftûgoyên li ser rewşa 
navçeyê de, wezîr dilniya (te'kîd) kir ku ewê Almanya 
alîkariya xwe ya leşkerî ji pêşmerge re bajo (dewam 
bike). 

(avestakurd.net, 23.09.2016) 



KURDISTANA ÎRANÊ 


ŞERR DI NAVBERA PÊŞMERGE Û PASDARAN 
DE 

Di 06 îlon 2016 de, bi şev, şerr di navbera pêşmergeyên 
Partî Dêmokratî Kurdistana Iranê (PDKI) û polîsê îranî 
(Pasdar) li Bolfêtê, li navçeya Serdeştê, li Kurdistanê, 
bû. 2 pêşmerge hatin kuştin. 

(rudaw.net, 07.09.2016) 


ROJNAMEVANEKÎ KURD TÊ AZAD KIRIN 



Adnan Hasanpûr hat azad kirin. Ew weşankerê hefte- 
nameya Aso bû. Ev heftename îro qedexe ye û bi kurdî 
û farisî li Merîwanê, li Kurdistanê, dihat weşandin. Ha- 
sanpûr di 2006 de hati bû ragirtin û bi şerkirina Xwedê 
hati bû tawanbar kirin. Di 2007 de, wî hukmê îdamê 
stendi bû. Lê ev biryar bi 15 sal zîndan, ji bo sîxurî 
(casûsî) û hevkariya bi derve re, hati bû guherandin. 
Piştre, ev 15 sal hatin daxistin 10 salan. 


( rudaw.net , 10.09.2016) 

QEDEXEKIRINA PERWERDEYA BI KURDÎ 

Wezareta îranî ya perwerdeyê daxuyandi bû ku di sala 
dibistanî ya 2016-2017 de, ewê ziman û wêjeya (ede- 
biyat) kurdî, di çarçeveya nexşeya (plan) perwerdeyê 
de, bên hîn kirin. Lê ev soz ne hat bi cî kirin. 

Li parêzgehên kurdî yên Urmiye û Kirmanşahê, ma- 
mosteyên zimanê kurdî ji berpirsiyaran re projeyeke 
perwerdeyê pêşkêş kiri bû. Lê ew ne hat bi cî kirin. 

îsal, wezareta îranî ya perwerdeyê projeyeke perwer- 
deya bi zimanî kurdî pêşkêşî serokê komarê, Hasan 
Rûhanî, kir. Lê wî ew pesend (tesdîq) ne kir. 

(rudaw.net, 26.09.2016) 

HÎNKIRINA ZIMANÊ KURDÎ LI MERÎWANÊ 

Di yasaya (qanûn) îranî de, hînkirina zimanê kurdî li 
dibistanan ne qedexe ye. Lê, di paratîkê de, ew qedexe 
ye. Li gel vê yekê, navenda çandî ya kurdî "Vejîn", li 
Merîwanê, li Kurdistanê, zarok û mezzinan hînî xwen- 
din û nivîsîna bi kurdî, di mehên havînê de, dike û 
pirtûkeke bi wêne û nûjen, ku tê de axaftin, xwendin û 
nivîsîn hene, pêşkêş dike. Ew bi mamosteyên zanîngehê 
re kar dike û ji derveyî zimanê kurdî, fotokêşî, şano û 
felsefe jî hînî wan dike. 

Ji berê, gelek rêxistinên kurdî hînkirina vî zimanê kurdî 
tecrube kiri bû, lê li bin serokê berê yê îranî, Mahmûd 


BuroyaKurdî Bultenaya agahdariyê n° 138 Çirî 2016 9 ji 17 















Ahmedî Nejad, çalakiyên wan hati bûn qedexe kirin û kin). 

hin ji pirsên (problêm) wan heta îro dajon (dewam di- (rudaw’.net, 11.09.2016) 


KURDISTANA SÛRIYÊ 


DÛMAHÎKA ŞERRÊ LI DIJÎ DEWLETA ISLAMÎ 
Û LEŞKERÊ TIRKÎ 

MUNBIC 

YPG xwe kisand 

Berdevkê wezareta amerîkî ya parastinê (Pentagon), 
Peter Cook, ji rojnamevanan re got ku YPG'ên kurdî 
(Yekîneyên Parastina Gel, ku girêdayî PKKê ne) û hev- 
bendên wan ên ereb û yên din "HSD" (Hêzên Parastina 
Gel) soza xwe bi cî anî û xwe ji Rojavaya çemmê Firatê 
kişand (piştî rizgarkirina Munbicê. Li bultena me ya 
buhurî binêre). 

Di 12 Tebax 2016 de, Munbic ji Dewleta Islamî hati bû 
rizgar kirin (li bultena me ya buhurî binêre), lê karê 
pûçkirina mînan ji aliyê şervanên vê navçeyê û çend 
HSD dajo (dewam dike). 

(rudaw.net, 01.09.2016) 

Zîndaneke jinan 

Hêzên Encumena Leşkerî ya Munbicê zîndaneke dizzî 
ya Dewleta Islamî, ya jinan, dît. Tê de hucreyên mezzin 
û piçûk û amûrên (alet) êşkencekirinê û hebên ku 
nahêlin ku jin ducanî (hamile) bibin (anti-conception) 
hene. 

(rudaw.net, 02.09.2016) 

Durustkirina hatûcûnê 

Piştî kutahkirina paqijkirina Munbicê ji mînan, birêve- 
biriya polîsê trafîkê (hatûçûnê), ku girêdayî Birêvebi- 
riya Xweser a Kurdistana Rojava (ya YPG) ye, tevgera 
erebeyan li bajar durust kir. Serokê vî polîsî, Heval 
Kamîran, got ku hatûçûn di 10 rojan de hat durust kirin, 
ku ji berê piraniya erebeyan ne sûrî bûn û ku hin ji wan 
bê plak bûn û hin jî hati bûn dizzîn. 

(rudaw.net, 08.09.2016) 

Kênibûna dermanan 

Nexweşxaneyên Munbicê boraneke (krîz) mezzin a 
derman û amûran (aletên tibbî) dijîn, ji bo ku Dewleta 
Islamî ew têk birin (xerab kirin). 

(rudaw.net, 09.09.2016) 


KOBANÎ 

Seredana berpirsiyarekî amerîkî 
Ji bo cara 2mîn, şandê taybetî yê serokê amerîkî, Brett 
McGurk, çû Kobanî û tê de bi berpirsiyarên YPG û 
HSD re peyivî. 

(avestakurd.net, 07.09.2016) 

TAXA KURDÎ YA HELEBÊ 

1 mirî û 4 birîndar 

Di dema bombekirina taxa kurdî ya Helebê ji aliyê 
komên dijberiyê yên sûrî de, sîvîlek hat kuştin û 4 jî 
birîndar bûn. 

(rudaw.net, 08.09.2016) 

EFRÎN 

Serr li 3 eundan 

Şerr di navbera YPG û Deweleta Islamî de li 3 gundên 
nêzîkî Efrînê dajo. Bi ser de jî, Leşkerê Azad ê Sûrî, bi 
piştgiriya leşkerê tirkî, 4 gund stendin. 

(rudaw.net, 08.09.2016) 

BAJARÊ HELEBÊ 

Bi sedan kuştî 

Tevayiya bajarê Helebê ji aliyê leşkerên sûrî û rûsî bi 
tundî tê bombe kirin. Rojhilata bajar bicarek têk çûye 
(xerab bûye) û bi sedan kes hatine kuştin. Piştî tecru- 
beya du rojan, U.N.ê kari bû alîkariya mirovî bigihîne 
rûniştevanên wê. Lê Xaça Sor alîkariya xwe rawestand, 
ji bo ku ji sedema van bombekirinan 12 ji karmendên 
wê hatin kuştin. Berpirsiyarê alîkariya mirovî yê UNê, 
Stephen O'Brien, ev êrîş "tawanên şerr" bi nav kir. 
(rudaw.net, 15, 20.09.2016) 

MIRINA SEROKEKÎ MEZZIN Ê DAIŞê 

Wezareta amerîkî ya parastinê (Pentagon) rastand 
(te'kîd kir) ku Ebû Muhammed Ednanî, yek ji serokên 
mezzin ên Dewleta Islamî li Sûriyê, di 30 Tebax 2016 
de, li nêzîkî bajarokê El-Babê, ku girêdayî Helebê ye, ji 
aliyê hêzên hevalbend hat kuştin. Wê got ku Ednanî 
berpirsiyarê propaganda vê rêxistinê û birêvebirê tev- 
gerên terrorîst li derve bû. 

(rudaw.net, 13.09.2016) 

DAIŞ KUŞTINÊ HÎNÎ ZAROKAN DIKE 

Piştî rizgarkirina bajarê Munbicê ji aliyê HSD, wan 
belgeyên ku nîşan didin ku Dewleta Islamî bi rêkûpêk 
(bi awakî muntazam) zarok dikirin şervan, perwer- 
deyeke îdêolojîk dida wan û kuştinê hînî wan dikir 
dîtin. 

Q-udaw.net, 14.09.2016) 

LEŞKERÊ TIRKÎ LI KOBANÎ, EFRÎN Û CEZÎRÊ 

Leskerê tirkî aşir berdide : 2 ntirî û 90 birîndar 
Di 02 îlon de, li Kobanî, leşkerê tirkî agir berda 
xwepêşandaneke gelerî. 2 sîvîl hatin kuştin û 90 
birîndar bûn. 

Amanca vê xwepêşandanê riswakirina (protêsto) avaki- 
rina Tirkiyê dîwarekî ji çîmento, bi bilindbûna 4 m. û 
dirêjbûna 5 km, di navbera Kobanî (li Kurdistana 
Sûriyê) û Pirsûsê (li Kurdistana Tirkiyê) de, bû. 

Di daxuyaniyekê de, encumena kantona Kobanî avaki- 
rina vî dîwarî riswa (protêsto) kir. Wê ji civata navne- 
teweyî xwest ku vê yekê nehêle. 

Di 05 îlon de, bi şev, leşkerê tirkî, ku li sînorê Kobanî û 
Cezîrê ye, êrîşî bingehên YPG, li gundê Korelî, yê 
girêdayî Kobanî, kir. Bi ser de jî, wî agir berda ere- 
beyeke YPG li gundê Eyn Dîwerê, girêdayî Dêrikê, li 
nêzîkî bajarê Qamişlî, li parêzgeha Cezîrê. 2 YPG 
birîndar bûn. 

Di 06 îlon de, bi şev, leşkerê tirkî daxuyand ku firo- 
keyên leşkerî êrîşî 5 bingehên Dewleta Islamî, li dora 
bajarokê El-Ra'î, kir. Di heman rojê de, wî bi ta nk û 
çekkên giran êrîşî gundê Sorka, li bajarokê Reco, 
girêdayî Efrînê kir. 6 YPG hatin kuştin û 15 birîndar 
bûn. 

Di 06 îlon de, cardin bi şev, leşkerê tirkî gundên Koran, 
Kaniya Kurdan û Çariqlî, li Rojhilata Kobanî, û gundê 
Korelî, li Rojavaya Kobanî, bombe kirin. Bi ser de jî, 
wî êrîşî gundê Til Osman, li Başûrê Rojhilata bendava 
Teşrînê û girêdayî Kobanî, kir. 

Eger em werin Tirkiyê, YPG û YPJ (jinên YPG) dax- 
uyaniyek kir û tê de got ku leşkerê tirkî ket nav axa 
Sûriyê û êrîşî navçeyên di navbera Cerablus û Ezazê de, 
û bingehên YPG li sînorê Kurdistana Sûriyê, kir. 

Encumena pêwendiyên derve ya kantona Efrînê na- 
meyek ji sekereterê giştî yê UNê re şand û tê de jê 
xwest ku tavil (gelek zû) êrîşên Tirkiyê rawestîne. 


10 serbazên tirk tên kustin 

Di 20 îlon de, di çarçeveya tevgera tirkî, ya bi navê 
"Mertala Firatê", li dijî Dewleta Islamî de, 2 serbazên 
tirk li El-Raî, girêdayî Cerablusê, li nêzîkî sînorê tirkî, 
hatin kuştin. Ji destpêka vê tevgerê di 24 Tebax de (li 
bultena me ya buhurî binêre), 10 serbazên tirk hatin 
kuştin. 

Q-udaw.net, 03,06,07,20.09.2016) 

5 partiyên kurdî vên Tirkiyê leskerê tirkî tawanbar di- 

kin 

5 partiyên kurdî yên Tirkiyê, PAK (Partiya Azadiya 
Kurdistan), PSK (Partiya Sosyalîst a Kurdistan), PAK- 
KURD (Partiya Kurdistanî), PDK-BAKUR (Partî 
Dêmokratî Kurdistana Bakur) û Hereketa Azadî, dax- 
uyaniyeke hevbeş, a ji 6 xalan, li dijî tevgerên leşkerê 
tirkî li Kurdistana Sûriyê, û li ser rewşa Kurdistana Tir- 
kiyê, kir. 

frudaw.net, 08.09.2016) 

Leskerê tirkî Kurdekî dikuje 

Di 12 Ilon de, bi şev, komeke cuhanan tecrube kir ku ji 
gundê Ezîziyyê, 10 km ji Serê Kaniyê, derbas bibe 
Kurdistana Tirkiyê. Jandarmayên tirk ew ragirtin û bi 
tundî êşkence kirin. Yek ji wan mir. 

(rudaw.net, 13.09.2016) 

DAIŞ: Me 13 sund stendin 

Di roja 34mîn a tevgera Tirkiyê li hundirê axa sûrî de, 
Dewleta Islamî daxuyand ku şervanên wê 13 gund ji 
destên leşkerê tirkî û hevalbendê wî, Leşkerê Azad, 
stendin. Ew di navbera El-Raî û Cerablusê de, li nêzîkî 
sînorê tirkî, ne. 
frudaw.net, 26.09.2016) 

GIFTÛGO DI NAVBERA HUKÛMETA SÛRÎ Û 
YPG DE 

Di 09 îlon de, parêzgarê Hesîçê, Muhammed Elî Zeal, 
û fermandarekî YPG, Sîpan Hemo, li firokexaneya 
Qamişlî 3 demjimeran civiyan. Wan rewşa leşkerî, idarî 
û mirovî giftûgo kir. Vê carê, civîn bê amadebûna 
Rûsya bû û her du alî biryar stend ku di rasthatinan de 
dewam bikin û van pirsan di 3 rojan de çare bikin. 

Piştî şerr, piraniya sazende û destgehên bajarê Hesîçê û 
zanîngeha wî, keti bûn nav destê YPG. Hukûmeta sûrî 
şandina darmanan û pêwîstiyên din ên bijîjkî (tibbî) ji 
Kurdistana Sûriyê re rawestand û bi girêdana zanîngeha 
Hesîçê bi ya Şamê re tehdîd kir. 

(rudaw.net, 09.09.2016) 

SERJIMÊRÎ LI CEZÎRÊ 

Di 19 îlon de, karmendên partiya kurdî PYD dest bi 
serjimêriya rûniştevanên 7 bajar û bajarokên navçeya 
Cezîrê, li Kurdistana Sûriyê, kir û ev roj rojeke bînve- 
danê (ta'tîl) daxuyand. Piştre, ewê ev serjimêrî li 3 
kantonên Kurdistanê û navçeyên ku li bin çavdêriya 
(kontrol) Hêzên Sûriya Dêmokratîk (ku ji aliyê PYD û 
partiyên erebî tên bi rê ve birin) in, li Bakurê Sûriyê, 
bibe. 

Ev serjimêrî ewê li bal hemî pêkhatên êtnîkî û olî yên 
navçeyê bibe. Lê çavdêr dibêjin ku ewê ev yek zarareke 
mezzin bigihîne Kurdan, ji bo ku ew ji aliyê rejîma sûrî 
"biyanî" yan sirrî (mektûm) tên hesab kirin. Bi ser de jî, 
piraniya Kurdan ji şerr ber bi welatên derve (Kurdistana 
Tirkiye û Iraqê, Ewropa ...) reviyane û Ereb li 
navçeyên wan bi cî bûne. Ango, ewê rêjeya (nisbet) 
Ereban ji ya Kurdan bilindtir bibe û ewê ev yek 
hukûmeta sûrî dilxweş bike. 

(avestakurd.net, 19.09.2016) 

RASTHATINA PYD-YPG BI REJÎMA SÛRÎ RE 

Şandeke ku ji partiya PYD û baskê wê yê leşkerî, YPG, 
pêk hati bû li Şamê rastî serokê ewlehiya neteweyî, Elî 
Memlûk, hat. PYD ji aliyê Selah Cemîl û 2 jinan, û 
YPG jî ji aliyê Sîpan Hemo û Rêdûr Xelîl, hati bûn 
nimînde (temsîl) kirin. 

(avestakurd.net, 25.09.2016) 

PYD LI DIJÎ KURDÊN DIN 


Munbic 



Di dema şîna şervanê YPG, Laleş Ehmed, de, wan te- 
crube kir ku nehêlin ku diya wî ala kurdî li ser tabûta wî 
raxe. Lê, wê li ber xwe da û ew kir (PYD û PKK ala 
kurdî, ku ji aliyê Kurdên her 4 perçeyên Kurdistanê ha- 
tiye nas kirin, napejirînin "qebûl nakin". Wan ji xwe re 
aleke din çêkiriye). 

(rudaw.net, 05.09.2016) 

Sînorê Kurdistana Iragê 

Hin gundiyên kurd tecrube dikin ku dewarên (heywan) 
xwe li Kurdistana Iraqê bifiroşin. Lê, li deriyê sînorî, 


karmendên Birêvebiriya Xweser a Dêmokratîk, a par- 
tiya PYD, ji wan dixwze ku bacan (taxes, darîbe) bidin. 
(rudaw.net, 03.09.2016) 

Di 22 Ilon de, li deriyê sînorî yê Sêmalka, Asayişê bi 
tundî li nûçegihana ajansa kurdî ya çapemeniyê Rûdaw, 
Rengîn Şero, xist. Piştre wê ew li ser erd kişand û vege- 
rand Kurdistana Iraqê. 

(rudaw.net, 22.09.2016) 


Dêrik 

Di 10 îlon de, servîsên ewlehiya PYD, "Asayiş", gundê 
Banê Şkeftê bi 26 erebeyan dorpêç kir û piştre vegirt 
(işgal kir), ji bo ku cuhanan bibin xizmeta leşkerî ya 
neçarî (icbarî). Gundiyan bertek da (li dijî derketin). 3 ji 
wan birîndar bûn. 7 kesên din jî, ku ji wan zilamekî 60 
salî û 2 zarokên 14-15 salî, ji aliyê Asayişê hatin ragir- 
tin. 

Di 18 îlon de, Asayişê cuhanekî kurd ê 17 salî, Hanî 
Muhammed Sedîq, li gundê Banê Şkeftê kuşt û ne hişt 
ku rûniştevan laşê wî bibin. 

Cardin di 18 îlon de, Asayişê endamekî partiya PDK- 
S, Sabah Ebdulkerîm, li ser riya gundê Bekirê ragirt. 

Di 19 îlon de, rojnamevanekî ARK-TV, Ismaîl Elî, ji 
aliyê komeke nenas hat revandin. Ev TV a kanala Za- 
grosê, li Kurdistana Iraqê, ye. Sendîkaya Rojnamevanên 
Kurdistana Sûriyê di daxuyaniyeke nivîskî de got ku ji 
sedema vê siyaseta PYD, 25 rojnamevan hatin neçar 
(mecbûr) kirin ku ji Kurdistana Sûriyê derkevin. 
(avestakurd.net, 10,19,20.09.2016) 

XWEPÊŞANDAN LI DIJÎ PYD 

Di 12 îlon de, xwepêşandanên mezzin û mangirtinên 
(grêv) birçîbûnê li herderê navçeya Cezîrê bûn, ji bo 
riswakirina (protêsto) ragirtina ji 35 Kurdan bêtir, ne- 
maze endamên PDK-S, ji aliyê PYD. 

(rudaw.net, avestakurd.net, 12.09.2016) 

BALYOZEKÎ AMERÎKÎ YÊ BERÊ Û ENK-S 

Balyozê (sefîr) berê yê amerîkî li Sûriyê, Robert Ford, li 
ser girtiyên Encumena Neteweyî ya Kurdî li Sûriyê 
(ENK-S) li zîndanên Birêvebiriya Xweser (ya partiya 
PYD) bêtir agahdarî xwest. 

(avestakurd.net, 17.09.2016) 

PERWERDE BI ZIMANÊN DAYIKÎ 

Di îlonê de, du sal piştî damezrandina Birêvebiriya 
Xweser a Kurdistana Rojava, xwendin li dibistanên se- 
retayî û duyemîn dest pê kir. 


BuroyaKurdî Bultenaya agahdariyê n° 138 Çirî 2016 12 ji 17 
















Lê hîn pirsa (problêm) naskirina bawemameyan (di- 
plömes) heye. Ji bilî erebî, her civat bi zimanê xwe yê 
dayikî dixwîne : kurdî, suryanî, asûrî. 

PYD û hukûmeta sûrî li ser hin xalên vê perwerdeyê li 
hev kir. Lê ENKS jê ne razî ye. 

(rudaw.net, 09,27,29.09.2016) 

PENABERÊN SÛRÎ 40.000 KARGEH LI TIRKIYÊ 
VEKIRIN 

Ji dema şerrê li Sûriyê de, ji 3 milyon sûrî bêtir li Tir- 
kiyê pena bûn. Ew bûne hêzêke aborî li vî welatî û ji 
40.000 kargehên piçûk (ateliers) bêtir vekirine û bacan 
(taxes) didin. Li gel vê yekê, bîrên (fikr) neyênî (nêga- 
tîv)a li ser wan hene. Piraniya van kargehan li Dîlokê 
(Antep), li Kurdistana Tirkiyê, li nêzîkî sînorê Kurdis- 
tana Sûriyê, vebûne. 

Bêtirîn şaxên ku penaber tê de kar dikin ên çêkirina caw 
(qumaş) (textile), xarin û vexwarin, avakirin, pîşesazî 
(sinaet, industrie) û çandin in. 

(rudaw.net, 03.09.2016) 

BEXDAD ALÎKARIYA XWARINÊ YA PENABE- 
RÊNKURD DIBIRRE 

Hukûmeta iraqî alîkariya xwe ya xwarinê ji malbatên 
kurd ên Sûriyê re, ku li kampa penaberan a Muqbilê di- 
jîn, birrî. 

Piştî serhildana kurdî li Qamişlî di 2014 de, li dijî re- 
jîma sûrî, ji 150 malbat bêtir çûn Kurdistana Iraqê û li 
vê kampê bi cî bûn. Her meh, hukûmeta iraqî ji wan re 
alîkarî dişand. Lê bû demek e ku ew hatiye birrîn. 
(rudaw.net, 26.09.2016) 

CIVÎNA "G20" LI ÇÎNÊ BÊ ENCAM 

Civîna li ser Sûriyê ya 20 welatên ku ji aliyê aborî li ci- 
hanê xurttirîn in, G20, bê tu encam (netîce) kutah (xe- 
las) bû. Serokên dewletên beşdar tê de borana (krîz) 
sûrî, rewşa Kurdistana Sûriyê û YPG giftûgo kirin. 

Serokê tirk Recep Tayyip Erdogan tê de amade bû û bi 
serokê amerîkî Barak Obama û serokê rûsî Vladimir 
Putin re civiya. Wî ji wan xwest ku herêmeke aram 
(tampon) li hundirê axa sûrî, li sînorê Tirkiyê (Kurdis- 
tana Tirkiyê), ava bikin. Lê heta nuha, van her du saro- 
kan bersîva vê xwestinê ne da. 

(rudaw.net, 06.09.2016) 

NELIHEVKIRIN DI NAVBERA AMERÎKA Û 
RÛSYA DE 

Giftûgoyên di navbera Amerîka û Rûsya de li ser bo- 
rana sûrî kutah ne bûn (ne qediyan), ji bo ku di navbera 
wan de nelihvkirin hene : Rûsya dixwaze ku serokê sûrî 
Beşşar El-Esed li desthilatê bimîne û Amerîka jî dix- 


waze ku ew bê rakirin. Ji dema ku leşkerê sûrî li Helebê 
pêş de çû û tê de hêzên dijberiyê dorpêç kirin, ev neli- 
hevkirin kûrtir bûye. 

Piraniya welatên bihêz, û yên navçeyê, li dijî desthilata 
serokê Esed in û dibînin ku ew nahêle ku giftûgo li ser 
borana sûrî bi ser kevin. 

(rudaw.net, 09.09.2016) 

AMERÎKA Û RÛSYA AGIRBIRRÎNEKÊ BIRYAR 
DIDIN 

Bi hinceta (munasebet) cêjna qurbanê (12/9), Amerîka 
û Rûsya biryar stend ku dest bi agirbirrînekê li Sûriyê 
bikin û şerrê Dewleta Islamî nekin. Ji bilî (ji xeynî) 
çend deran, Kurdên YPG û HSD pabendî (girêdayî) vê 
lihevkirinê bûn. 

(rudaw.net, 13.09.2016) 

CIVÎNA 18 WELATAN LI LONDONÊ, BÊ KUR- 
DAN! 

Di 07 Ilon de, dijberiya erebî ya sûrî li Londonê konfê- 
ranseke mezzin li ser borana sûrî, bi beşdarbûna 18 
welatan, pêk anî. Lê Kurd ne hati bûn vexwendin (da- 
wet kirin) ! Encumena Niştimanî ya Kurdî li Sûriyê 
(ENK-S) nameyeke riswakirinê (protêsto) ji koordina- 
torê encumena pêwendiyan, Riyad Hijab, re şand. Ew tê 
de dibêje ku "belgeya dijberiyê pirnetewebûnê li Sûriyê 
inkar dike, pirçandbûnê vedişêre, bitenê zeimanê erebî 
bilind dike, mafên neweteyîyên Kurdan bin pê dike". 

ENKS dibêje ku dijberiya erebî bitenê nenavendîbûna 
idarî li Sûriyê dixwaze. Û ew dibêje jî ku Sûriya 
pêşerojê divê ku dêmokratîk, parlementerî û fêdêral be 
û ku divê ku mafên Kurdan tê de bên dabîn (te'mîn) ki- 
rin. 

(rudaw.net, 12.09.2016) 


KURD Û ASÛRÎ JI LONDONÊ RE DINIVÎSIN 



Kurdên ENKSê û Rêxistina Dêmokratîk a Asûriyan 
daxuyaniyeke nivîskî kir û tê de got ku ew belgeya 

weşandî ya vê hevalbendiya sûrî ya jorîn napejirînin 
(qebûl nakin). 

(rudaw.net, 12.09.2016) 

CIVÎNA PYD Û DIJBERIYA EREBÎ LI QAHIRÊ 

Di 11 îlon de, şandeke Birêvebiriya Xweser (a partiya 
kurdî PYD), bi serokatiya Aldar Xelîl, li Qahirê rastî 
Ehmed Jerba, serokê Tevgera Xed (Sibê), ya dijberiya 
erebî ya sûrî, hat. Her du alî lihevkirineke 8 xalî wajo 
(imza) kir : 

1- Avakirina encumeneke vekolînê li ser pêşeroja Sû- 
riyê. 2- Parastina yekîtiya axa sûrî. 3- Azadî û têkoşîna 
jinan bingeha avakirina Sûriyeke dêmokratîk û azad e. 
4- Divê ku biserketinên Birêvebiriya Xweser bibin ni- 
mûne ji hemî hêzên sûrî re. 5- Divê ku Kantonên Birê- 
vebiriya Xweser bên nas kirin û yasayên (qanûn) wê 
bên ci cî kirin. 6- Ewê Tevgera Xed buroyên xwe li 
hemî navçeyên Birêvebiriya Xweser veke û al û sem- 
bolên xwe tê de bilind bike. 7- Ewê Encumeneke Bilind 
a Hevbeş bê damezrandin, ji bo çavdêrîkirina (kontrol) 
bicîanîna vê lihevkirinê. 8- Ewê her du alî di şerrê li dijî 
Dewleta Islamî de hevkariyê bikin. 

(rudaw.net, 12.09.2016) 

CIVÎNA ENKS Û HUKÛMETA HOLLANDÎ 

Di 15 îlon de, li ser vexwendina (dawetkirin) hukûmeta 
hollandî, ENKS çû Den Haagê û rastî wezîrê hollandî 


yê karên derve, Bert Koenders, û seroka beşa Rojhilata 
Navîn a vê wezaretê, Brighita Tizler, hat. 

Ji aliyê kurdî, şand bi serokatiya Ibrahîm Biro û berpir- 
siyarê karên derve, Kamîran Haco, bû. 


Her du alî rewşa Sûriyê û Kurdistana Sûriyê giftûgo kir. 
ENKSê kirinên partiya kurdî PYD li dijî wê gotin û alî- 
kariya mirovî xwest. Wezîrê hollandî got ku ewê pê- 
wendiyên wî bi ENKSê re bajon (dewam bikin) û ku 
ENKS tecrubeyeke çalakiyên dêmokratîk û dûrî tundiyê 
(şiddet) ye. 

(rudaw.net, 16.09.2016) 



WEZÎREKÎ BRÎTANÎ RASTÎ DIJBERIYA SÛRÎ 
LI KURDISTANA TIRKIYÊ TÊ 
Di 26 îlon de, wezîrê brîtanî yê karên derve, Boris 
Johnson, tevî şandekê çû seredaneke fermî (resmî) ya 
Tirkiyê û rastî nimînendeyên (temsîlcî) dijberiya sûrî li 
bajarê Dîlokê (Antep), li Kurdistana Tirkiyê, hat. 
(rudaw.net, 26.09.2016) 


NÛÇEYÊN NAVNETEWEYÎ 


U.N. 

Kurdeke vezîdî dibe balyoz (sefîr) 

Ji bo cara yekemîn, U.N.ê Nadya Murad, keçeke cuhan 
a kurd a yezîdî, ya 23 salî, ku ji Dewleta Islamî hatiye 
rizgar kirin, weka balyoza mebesta (niyyet) paqij li bal 
U.Nê (Rêxistina Neteweyên Yekbûyî) hat dest nîşan ki- 
rin (te'yîn kirin). Ewê di 16 Ilon de merasîmeke fermî 
(resmî), bi amadebûna sekreterê giştî yê U.N.ê, Ban Ki 
Moon, û balyozên welatên cihê li cihanê, bibe. 

Kovara navdar Time ew yek ji 100 bibandortirîn 
(bite'sîr) kesahiyan (şexsiyyet) li cihanê dest nîşan da 
(ta'yîn kir). Bi ser de jî, ew namzeda Xelata Nobelê ya 
Aşîtiyê hat dest nîşan dan. Piştî rizgarkirina wê, Nadya 
li hemî cihanê gerriya bû û berpirsiyarên ramyariyî 
(siyasî) yên bilind li ser nijadkujiya Kurdên yezîdî, ya ji 
aliyê Dewleta Islamî (li bultenên me yên buhurî binêre), 
agahdar kiri bûn. (rudaw.net, 15.09.2016) 


AMERÎKA 

Ewê Irau û Sûriyê nemînin 

Serokê servîsên dizzî yên amerîkî CIA, John Brennan, 
dilniya (te'kîd) kir ku ewê bingeha dewletê li Iraq û 
Sûriyê nemîne. Di hevpeyvînekê de, wî ji kovara CTC 
Sentiel, a akadêmiya leşkerî ya West Point, re 
daxuyand : "Ez baM’er dikim ku ewê ev her du welat 
nema karibin bi rastî ji aliyê hukûmeta xwe ya navendî 
bên idare kirin ... Şerrê êtnîkî û olî gelek zarar anî van 
her du welatan. Weka herêmên otonom ên Kurdan li 
Iraq û Sûriyê, dibe ku gelek hêrêmên din ên otonom 
derkevin ", 

(rudaw.net, 09.09.2016) 

LUBNAN 
6 rêxiştinên kunlî 

Li Lubnanê ji 300.000 Kurd û 6 rêxistinên ku ji aliyê 
hukûmeta lubnanî hatine nas kirin hene. Çalakiyên wan 
di warên xêrxwazî, civakî, çandî ... de ne û ew zimanê 
kurdî hînî zarokan dikin. 

(rudaw.net, 09.09.2016) 

YÛNANISTAN 

Nexweşî li kampên yenaberan 

Ji çend mehan de, penaberên kurd li kampên xerab ên 
penaberan, li Yûnanistanê dijîn. Ew ji nexweşiyên canî 
û derûnî (psychologiques) dêşin. Piraniya wan zarok û 
jin in û dibêjin ku tukes nayê seredana wan. Hin ji wan 
dibêjin ku ew li derya bimirana yan bi bomeyan biha- 
tana kuştin ewê baştir biba. 

(rudaw.net, 16.09.2016) 

RÛSYA 

Cara yekemîn mîlyardêrekî kurd dibe yarlementer 

Ji bo cara yekemîn, mîlyardêrê kurd Zilîmxan Moto- 
syêv, li parlementa rûsî, Dûma, hat hilbijartin. Ew en- 


damê partiya Yekîtiya Rûsya ye û hevalekî serokê Rû- 
sya, Vladimir Putin, û serokê Kurdistana Iraqê, Mesûd 
Berzanî, ye. Wî milyonek dolar alîkarî da Rêxistina 
Xêrxwaziyê ya Berzanî. 

(avestakurd.net, 19.09.2016) 

ISRAÎL 

"Rozêt"ek bi ala kurdî 

Balyozê (sefîr) Israîlê li Almanya, Yakov Kadas-Han- 
delsman, li ser sînga xwe "rozêtek"e (nîşanek) ku li ser 
wê alên israîlî û kurdî hene danî. 

(avestakurd.net, 20.09.2016) 

TIRKIYE 

Zarokên venaberan naçin dibistanê 
Nuha nêzîkî 3 milyon penaberên sûrî, ku ji wan gelek 
Kurd, li bajarên Tirkiyê yên cihê hene. Ji wan, 1 milyon 
û 277.000 zarok, ku ji wan 900.000 bi temenê (umr) ku 
biçin dibistanê ne, hene. Ji vanên dawîn, 311.000 bi 
awakî demkî (muweqqet) dixwînin. Lê, 523.000 tucar 
naçin dibistanê. Hin malbat bê pere fêr (ders) didin 
wan. 

(rudaw.net, 21.09.2016) 


NÛÇEYÊN ÇANDÎ YÊN KURDÎ LI CIHANÊ 


KURDISTANA TIRKIYÊ 

Pirtûk li ser Mîr Celadet Bedir Xan 
Weşanxaneya kurdî Avesta pirtûkek bi navê "Yên ko 
xizmeta însaniyetê kirine" weşand. Ew li ser ronakbîrê 
navdar ê kurd ê sedsala 20mîn, Mîr Celadet Bedir Xan, 
e : Portre (wesf) û nivîsên wî yên di kovarên Hawar û 
Ronahî de, ku ji aliyê wî hati bûn weşandin. 

Bi ser de jî, Avesta nuha hemî metnên (textes) ku ji 
aliyê vî mîrî, li bin navên cihê yên ne rast (pseudony- 
mes) hatine nivîsîn, bi awakî têmatîk (li gora babetan) 
diweşîne. 

(rudaw.net, 05 û 07.09.2016) 

SWÊD 

Nîşaneke zêrîn 

Li Şampyona Deryayê Baltîkê, Kanîwar Ebbas, Kur- 
dekî Sûriyê, nîşaneke (mêdaille) zêrîn stend. Ew 800 m. 
di 2 xulek (deqqe) û 14 çirkeyan (saniye) de reviya. 



Ebbas ji bajarê têkdayî yê Kobanî ye. Ew di Sibat 2016 
de gihajt Swêdê. Piştî lênêrîna xwîna wî, rahênerek 
(entraîneur) jê re hat dayîn. 

(rudaw.net, 06.09.2016) 

URDUN 


Nîşaneke zîvîn 

15 werzîşvanan (sportifs) li şampyona barên giran, ku li 
Emmanê bû, Iraq nimand (temsîl kir). Kurdek, Karzan 
Xasro, nîşana zîvîn di beşa 100 km de stend. 

305 pehlewan (athlêtes), ji 45 welatan, beşdarî vê ya- 
riyê bûn. 

(rudaw.net, 07.09.2016) 

TIRKIYE 

Fêstivala Navnetewevî va Muzîkê 
Hejar Zehawî, Kurdekî Iraqê, zumeciyekî navdar e. Ew 
beşdar bû 2mîn Fêstivala Navneteweyî ya Zumê li ba- 
jarê Mugla, li bin babeta (thême) "Aşîtî". 

Ev fêsival her sal ji aliyê encumena şaredariyî ya vî 
bajarî tê pêk anîn. Gelek muzîkvan, ji bajarên cihê yên 
Tirkiye, Kurdistana Tirkiyê û cihanê beşdarî wê dibin. 
Ew 3 rojan dajo û ji aliyê rûniştevanên bajar gelek tê 
nirx dan (teqdîr kirin). 

(rudaw.net, 07.09.2016) 

UNESCO 

Du mîrasên çandî 

UNESCO 2 cî li Kurdistana Tirkiyê weka mîrasên 
çandî xistin nav mîrasên din ên cihanê : Pira Malabadî 
li Amedê (Diyarbekir) û kela Wanê (Van). 

(rudaw.net, 08.09.2016) 

FÊSTIVALA CANNES 

Fîlma "Pêşmerşe" 

Di 09 îlon de, fîlma bi navê "Pêşmerge", ya fîlmçêker û 
feylesûfê fransî Bemard Henri Levy, li fêstivala nav- 
neteweyî ya fîlmê li Cannes hat nîşan dan. Ew 92 xulek 
(deqqe) dajo û li Kurdistana Iraqê hatiye çêkirin. Ew 
şerrê Pêşmerge li dijî Dewleta Islamî dibêje. Serokwe- 
zîrê kurd, Nêçîrvan Berzanî, û gelek dîplomat, konsul, 
wezîr û kesahiyên kurdî beşdarî wê bûn. 

Ev film li eywana "Empire", li Hewlêrê, jî hat nîşan 
dan. 

(rudaw.net, 09.09.2016) 

FINLANDA 
Xelata Bestirîn Fîlm 

Evîn Berazî, fîlmçêkereke jin ji Kurdistana Sûriyê, Xe- 
lata Baştirîn Fîlm li Fêstivala Navneteweyî ya Fîlm li 
Skandînavya stend. Navê fîlmê "Streeng Over" (Devê 
Birêvebiriyê) ye. Ew li ser gendeliya (ruşwet) diktaro 



ran û bandora (te'sîr) wê li ser jiyana xelk dipeyive. Çî- 
roka vê fîlmê ji aliyê karîkaturîst Cewad Murad hatiye 
nivîsîn. 

(rudaw.net, 09.09; avestakurd.net, 10.09.2016) 

KURDISTANAIRAQÊ 
4mîn Fêstivala Nanvetewevî 

Di 09 Ilon de, 4mîn Fêstivala Navneteweyî ya Fîlm li 
Duhokê dest pê kir û heta 16 îlon ajot (dewam kir). 
Sponsoriya wê ji aliyê tora mêdyayî ya kurdî Rûdawê 
hat kirin û 126 fîlm, ku ji wan 13 ji welatên skandinav, 
tê de hatin nîşan dan. Berpirsiyarên bilind ên ramyariyî 
(siyasî), parlementer û çend konsul û balyozên (sefîr) 
biyanî beşdarî wê bûn. 

Fîlma pêşîn ku hat nîşan dan, "Reşeba" (Bayê Reş), ya 
Huseyn Hesen, fîlmçêkerekî ji Kurdistana Iraqê, bû. Ew 
êrîşên Dewleta Islamî li ser Kurdên Yezîdî û rewşa wan 
nîşan dide. 

Ev Fêstivala Duhokê salane ye. Lê di her du salên da- 
wîn de, ew ji sedema şerrê li dijî Dewleta Islamî ne hati 
bû kirin. 

(rudaw.net, 09 û 16.09.2016) 

Pirtûk ji şirtivan re 

Rêxistina çandî Awaze konsêr li kuçeyên bajarokê So- 
ranê, yê girêdayî Hewlêrê, pêk anîn, ji bo berhevkirina 
pirtûkan ji girtiyan re. 

(rudaw.net, 10.09.2016) 

Dîtina şûnwarên dîrokî 

Piştî du sal lêkolîn, arkêologên zanîngeha almanî ya 
Munichê çend xanî û perçeyên dîrokî li "Girê Kajawî", 
li Şehrezorê, li parêzgeha Suleymaniyê, dîtin. Li gora 
wan, temenê (umr) van şûnwaran 5.000 sal e. 

(rudaw.net, 11.09.2016) 

Perestşeheke zerdeştî li Suleyinaiuyê 
Merasîma vekirina Perestgeheke (ciyê ibadetê) 
zeredeştî li bajarê Sulyemaniyê bû. Berê Islamê, 
Zerdeştî (ola pêxember Zerdeşt) li vê navçeyê ola serd- 
est bû. Ew du caran hat şkestin : di dema Alexandrê 
Mezzin ê yûnanî de, û piştre di sedsala 7mîn, di dema 
Islamê de. 

Di merasîma vekirinê de, agir (sembola Zerdeştiyê) hat 
vêxistin û konsêreke defê hat pêşkêş kirin. Ev her du 
(agir û def) di merasîmên zerdeştî yên kevn de dihatin 
bi kar anîn. 

Zerdeştî li ser 3 bingehan : Bîrên (fikr) Baş, Gotinên 
Baş, Kirinên Baş, hati bû ava kirin. 

(rudaw.net, 27.09.2016) 

ÎTALYA 

73mîn Fêstivala Fîlm 

Fîlma belgeyî "Our War" (Şerrê Me) li Fêstivala Fîlm a 
Vênîsya hat nîşan dan. Ew çîroka 3 rojavayiyan : ser- 
bazê (esker) kevn ê amerîkî Joshua Bell, ê îtalî Karim 
Fransceschi û swêdî Rafael Kardari, dibêje. Wan di nav 
YPG'ên Kurdistana Sûriyê de li dijî Dewleta Islamî şerr 
kir. 

Her sê, bi cillên leşkerî yên YPG, li ser xaliya sor 
meşiyan. 

(rudaw.net, 11.09.2016) 


KURDISTANA SÛRIYÊ 
Pirtfikek li ser Kohanî 

Rojnamevan Farûq Hecî Mustafa pirtûkeke belgeyî li 
ser şerrê li dijî Dewleta Islamî li Kobanî, bi navê 
"Qiyameta Kobanî", nivîsî. Tê de çîrokên rast hene, ji 
114 rûpelan pêk tê û ji aliyê weşanxaneya Berçav hatiye 
weşandin. 

(avestakurd.net, 17.09.2016) 

TIRKIYE 

Lîzvanê tirk Tank Akin wefat kir 

Tarik Akm ji şerpenceyê (kansêr) mir. Ew lîzvanê (ac- 

teur) fîlmên fîlmçêkerê navdar ê kurd Yilmaz Gûney, 

Yol (Rê) û "Sûrû" (Kerî), bû. Di 1985 de, fîlma "Surii" 

Xelata Zêrîn li Fêstivala Navneteweyî ya Cannes stendi 

bû. 

(avestakurd.net, 16.09.2016) 

KURDISTANA ÎRANÊ 
1.000 "defcî" 

Nêzîkî 1.000 defçî (kesên ku li defê dixin), yên jin û 
mêr, li saraya nuhkirî ya Xosro Abad, li bajarê Sinê, li 
Kurdistana Iranê, civiyan ji bo ku li defê bixin. Ev yek 
di çarçeveya Fêstivala Defê, ku ji aliyê vî bajarê hat pêk 
anîn, de. 

Ev amûr (aleta muzîkê) weka beşek ji çanda kurdî tê 
dîtin. Ew gelek caran li mizgeftan yan li merasîmên olî 
yên sûfî tê lîztin. Koma kurdî ya navdar "Kamkar", ku 
endamên wê ji heman (eynî) malbatê ne, jî ji Sinê ye. 
(rudaw.net, 26.09.2016) 



Vlaamse Gemeenschapscommissie Brussel 



FÊDÊRATION 

WALLONIE-BRUXELLES 

